PATVIRTINTA

 Visagino vaikų lopšelio-darželio “Kūlverstukas“

 Direktoriaus 2019 m. sausio \_\_ d.

 Įsakymu Nr. V- \_\_

**ATLYGINIMO UŽ VAIKŲ IŠLAIKYMĄ LOPŠELYJE-DARŽELYJE**

**NAUDOJIMO TVARKA**

**I SKYRIUS**

**BENDROSIOS NUOSTATOS**

1.Atlyginimo dydžio ugdymo ir ūkio reikmėms lėšų lopšelyje-darželyje naudojimo tvarka (toliau – Tvarka) reglamentuoja lopšelio-darželio ikimokyklinio ir priešmokyklinio amžiaus vaikų ugdymo ir ūkio reikmėms lėšų naudojimą.

 2. Tvarka parengta vadovaujantis Visagino savivaldybės tarybos 2018 m. kovo 29 d. sprendimo Nr. TS -279 „Dėl atlyginimo už vaikų, ugdomų pagal ikimokyklinio ir priešmokyklinio ugdymo programas, išlaikymą Visagino savivaldybės ikimokyklinio ugdymo mokyklose nustatymo“ ir Visagino savivaldybės tarybos 2018 m. lapkričio 29 d. Nr. TS -224 „Dėl Visagino savivaldybės tarybos 2018 m. kovo 29 d. Nr. TS – 279 „Dėl atlyginimo už vaikų, ugdomų pagal ikimokyklinio ir priešmokyklinio ugdymo programas, išlaikymą Visagino savivaldybės ikimokyklinio ugdymo mokyklose nustatymo tvarkos“ pakeitimo.

 3.Tvarkoje vartojamos sąvokos atitinka Lietuvos Respublikos švietimo įstatyme vartojamas sąvokas.

**II SKYRIUS**

**ATLYGINIMO UŽ VAIKŲ IŠLAIKYMĄ LOPŠELYJE-DARŽELYJE DYDIS, IKIMOKYKLINIO IR PRIEŠMOKYKLINIO AMŽIAUS VAIKUI**

4. Už grupės lankymą ,tėvai/globėjai moka visą nustatytą vienos dienos dydžio atlyginimą už maitinimą, už kiekvieną lankytą ir nelankytą dieną:

 \* Lopšelio ugdymo grupės ( 1- 3 metų vaikams):

 Pusryčiai – 0,40 Eur;

 Pietūs – 1,10 Eur;

 Pavakariai – 0,30 Eur.

* Darželio ugdymo grupės (3-6 metų vaikams):

Pusryčiai – 0,50 Eur;

Pietūs - 1,20 Eur

Pavakariai – 0,40 Eur.

* Priešmokyklinio ugdymo grupės (5-6 metų vaikams:

Pusryčiai – 0,50 Eur;

Pietūs – 1,20 Eur;

Pavakariai – 0,40.

 5. Atlyginimas už ūkio ir ugdymo reikmes mokamas 6,00 Eurai kiekvieną mėnesį (nepriklausomai nuo lankytų dienų skaičiaus).

 6. Šeimos gaunančios socialinę pašalpą, pateikus pažymas iš socialinės paramos skyriaus moka 50%.

 7.Gautas atlyginimas už ugdymo ir ūkio reikmes skirstomas po lygiai po 50%.

 8. Surinktos lėšos naudojamos:

 8.1. Ugdymo priemonėms, reikalingoms pagal kompetencijas, numatytas Bendroje ikimokyklinio ugdymo ir ugdymosi programoje „Vaikystės pasaulis“ įsigyti: lavinamiesiems žaidimams, metodinei ir mokslinei literatūrai, vaizdinėms priemonėms, žaislams, sporto inventoriui ir kitoms pagrindinėms ir papildomoms priemonėms reikalingoms ugdomajam procesui organizuoti;

 8.2.Lopšelio-darželio veiklai organizuoti (turimos organizacinės technikos priežiūrai, kanceliarinių priemonių įsigijimui, bendruomenės renginių organizavimui, vaikų sveikatos saugumui užtikrinti;

 8.3.Patalpų (sanitarinių mazgų) funkcionavimui, apšvietimo, elektros instaliacijos priežiūrai ir būtinam remontui, švaros priemonių įsigijimui, pastato priežiūrai, paslaugoms apmokėti ir kitoms reikmėms;

8.4. Ugdymo aplinkos kūrimui ir atnaujinimui, teritorijos priežiūrai ir atnaujinimo darbams, tiesioginiam ir netiesioginiam vaikų ugdymui skirtų patalpų remontui ir atnaujinimui;

8.5.Trumpalaikiam inventoriui įsigyti (indams, patalynei, rankšluosčiams, lauko įrengimams, baldams, įvairiai technikai ir kt.).

8.6. užmaitinimą – maisto produktams (įskaitant pridėtinės vertės mokestį;

8.7.Surinktos iš tėvų lėšos ir iki metų pabaigos nepanaudos lėšos, gali būti naudojamos išlaidoms ar turtui įsigyti pagal mokyklos poreikius.

9. Surinktų lėšų naudojimo prioritetus nustato lopšelio-darželio direktoriaus įsakymu sudaryta darbo grupė.

10. Darbo grupės funkcijos:

10.1. atlieka turimo ugdymo inventoriaus, priemonių ir higieninių priemonių inventorizaciją;

10.2.nustato turimo inventoriaus ir priemonių tinkamumą naudoti;

10.3. nustato prioriteto sritis, kurioms bus naudojamos lėšos – perkama pagal poreikį ir turimas lėšas;

10.4. priemonės perkamos vadovaujantis viešųjų pirkimų taisyklėmis numatytomis teisės aktuose.

11.Padalinio (ūkio) vadovas teikia ataskaitas lopšelio-darželio direktoriui raštu apie lėšų panaudojimą, atlikus pirkimą ir mokslo metų pabaigoje. Informaciją apie panaudotas lėšas tėvams teikia grupės auklėtojas, skelbimų lentoje, aptariama grupės tėvų susirinkimuose bei individualiuose pokalbiuose su tėvais/globėjais.

12.Už tinkamą ir savalaikį lėšų panaudojimą atsakingas lopšelio-darželio direktorius, priežiūrą vykdo lopšelio-darželio taryba.

**IV SKYRIUS**

**ATSISKAITYMO MOKYKLOS BENDRUOMENEI TVARKA**

13. Apie atlyginimo dydžio lėšų, skirtų vaikų ugdymo ir kitoms reikmėms tenkinti panaudojimą lopšelio-darželio direktorius kiekvienais metais atsiskaito lopšelio-darželio tarybai, tėvų/ globėjų, bendruomenės susirinkimuose.

**V SKYRIUS**

**BAIGIAMOSIOS NUOSTATOS**

14. Šios Tvarkos reikalavimai yra privalomi visiems lopšelio-darželio darbuotojams, susijusiems, su darželio ir priešmokyklinio ugdymo grupių vaikų maitinimu ir išlaikymu lopšelyje-darželyje.

15. Dokumentus pildantys darbuotojai atsako už juose esančių duomenų tikrumą, tikslumą ir saugumą.

16. Atlyginimo už vaiko išlaikymą skolos iš tėvų/globėjų išieškomos Lietuvos Respublikos teisės aktų nustatyta tvarka.

 17.Tvarka skelbiama lopšelio-darželio interneto svetainėje [www.visagino-kulverstukas.lt](http://www.visagino-kulverstukas.lt)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SUDERINTA

Lopšelio-darželio „Kūlverstukas“ tarybos

2019 m. \_\_\_\_\_\_\_\_\_\_\_\_ mėn. \_\_ d.

Protokolu Nr. \_\_